Nhleko vergader met LP’s voor Nkandla-besoek | Maroela Media
Nhleko vergader met LP’s voor Nkandla-besoek
Nathi Nhleko, minister van polisie, het Dinsdag die hele dag met die parlement se ad hoc-komitee vergader om sy verslag, waarin hy pres. Jacob Zuma vryspreek van enige aanspreeklikheid in die Nkandla-kwessie, te bespreek.
Temba Gubula, woordvoerder van die parlement, het gesê die vergadering het by die KwaZulu-Natalse wetgewer in Pietermaritzburg plaasgevind.
Die komitee is tans besig met ŉ twee dae lange sending waartydens hulle ook Zuma se privaatwoning in Nkandla sal besoek voordat hulle na Kaapstad terugkeer.
Opposisiepartye het die verslag veroordeel, maar meeste is steeds deel van die komitee. Hulle het ŉ vorige ad hoc-komitee geboikot nadat die ANC-meerderheid geweier het om toe te gee dat Madonsela se bevindings wetlik afdwingbaar is.
James Selfe, voorsitter van die Demokratiese Alliansie se federale raad, het gesê die ministeriële vergadering het niks opgelewer wat hy nog nie vantevore gehoor het nie, maar hy word bemoedig deur aanduidings dat lede van die komitee verslae van die polisie oor die veiligheidskenmerke (waarvolgens Nhleko sy verslag opgestel het) asook dokumente van die departement van openbare werke, ontvang het. “Dit kan baie bruikbaar wees” het Selfe gesê.
Madonsela het bevind dat Zuma onregmatig voordeel getrek het uit die projek en het beslis dat hy ŉ gedeelte van die uitgawes aan die staat moet terugbetaal.
Jacob Zuma Nathi Nhleko Nkandla
Jhb vrou vas oor tik in babakombersie
SAID haal miljoen-merk
Ag siestog om te dink dat die arme Zuma so onskuldig is en vrkeerdelik beskuldig is .Nhleko jou ou doringom te dink dat jy so blatant kan lieg net om jou job te hou . Zuma sal jou fire as jy net een woord verkeerd praat jy is ook maar sonder rugraat , siestog jy is ook so onskuldig.
R 246 000 000 ?????????????????????????????????????????????????????????????????????????????????????????????????????????????????????????????????????????????????????????????????????????????????????????????????????
Gert van der Merwe · 3 jaar gelede
Ek sien nou die army het op die polisie geskiet op die grens. Lol ek sou vrek bang wees om in Nkandla paleis te bly dit word bewaak deur polisie
Mense gee die man ‘n kans. Hierdie is werk sekerheid. Hy maak net seker hy behou sy “job”